උණුවතුර , උණු තේ වතුර වැනි උණු ජලය ඇඟෙ හලාගෙන දැවී පිලිස්සී මියයාම ද එතරම් දුර්ලභ නොවේ.දුව පැන ඇවිදින කුඩා දරුවන් ගැන සොයා නොබැලීම නිසා නොයෙකුත් අනතුරුවලට දරුවා පත් වීමත් කෘමි නාශක තෙල් වස විස ආදිය දරුවා ට අසුවන ආකාරයට අපරීක්‍ෂාකාරීව නිවස තුළ තබා ගැනීමත් හදිසි මරණවලට හේතු කාරකයන් ය.මවුපියන් දරුවන් ගේ ආරක්ෂාව ගැන සැලකිල්ලකින් හා හොඳ සිහිකල්පනාවකින් කටයුතු කරන්නේ නම්, ඉහත සඳහන් කළ ආකාරයෙන් සිදුවන සියලු ළමා මරණ වළක්වා ගත හැකි ය.රිය අනතුරුවලට දරුවන් භාජනය වීමෙන් සිදුවන මරණ ප්‍රමාණය ද දිනෙන් දින ඉහළ යයි.